CELEX: 32021D1403
Language: mt
Date: 2021-08-25 00:00:00
Title: Deċiżjoni ta’ Implimentazzjoni tal-Kummissjoni (UE) 2021/1403 tal-25 ta’ Awwissu 2021 li temenda d-Deċiżjoni ta’ Implimentazzjoni (UE) 2019/1202 dwar l-istandards armonizzati għall-krejnijiet ħfief lil hinn mill-kosta

26.8.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 302/17
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2021/1403
         tal-25 ta’ Awwissu 2021
         li temenda d-Deċiżjoni ta’ Implimentazzjoni (UE) 2019/1202 dwar l-istandards armonizzati għall-krejnijiet ħfief lil hinn mill-kosta
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1025/2012 tal-Parlament Ewropew u tal-Kunsill tal-25 ta’ Ottubru 2012 dwar l-Istandardizzazzjoni Ewropea, li jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE tal-Parlament Ewropew u tal-Kunsill, u li jħassar id-Deċiżjoni tal-Kunsill 87/95/KEE u d-Deċiżjoni Nru 1673/2006/KE tal-Parlament Ewropew u tal-Kunsill (1), u b’mod partikolari l-Artikolu 10(6) tiegħu,
         Billi:
         
                     (1)
                  
                  
                     F’konformità mal-Artikolu 12 tad-Direttiva 2014/34/UE tal-Parlament Ewropew u tal-Kunsill (2), il-prodotti li jkunu konformi ma’ standards armonizzati jew partijiet minnhom, li r-referenzi tagħhom ikunu ġew ippubblikati f’Il-Ġurnal Uffiċjali tal-Unjoni Ewropea, għandhom ikunu preżunti konformi mar-rekwiżiti essenzjali tas-saħħa u tas-sikurezza stabbiliti fl-Anness II ta’ dik id-Direttiva koperti minn dawk l-istandards jew minn partijiet minnhom.
                  
               
                     (2)
                  
                  
                     Bl-ittra BC/CEN/46-92 – BC/CLC/05-92 tat-12 ta’ Diċembru 1994, il-Kummissjoni għamlet talba lill-Kumitat Ewropew għall-Istandardizzazzjoni (CEN) u lill-Kumitat Ewropew għall-Istandardizzazzjoni Elettroteknika (CENELEC) għat-tfassil u għar-reviżjoni tal-istandards armonizzati b’appoġġ għad-Direttiva 94/9/KE tal-Parlament Ewropew u tal-Kunsill (3). Dik id-Direttiva ġiet sostitwita bid-Direttiva 2014/34/UE mingħajr ma nbidlu r-rekwiżiti essenzjali tas-saħħa u tas-sikurezza stabbiliti fl-Anness II tad-Direttiva 94/9/KE.
                  
               
                     (3)
                  
                  
                     B’mod partikolari, is-CEN u s-CENELEC intalbu jfasslu standard dwar id-disinn u l-ittestjar ta’ tagħmir għall-użu f’atmosferi potenzjalment esplużivi kif indikat fil-Kapitolu I tal-programm ta’ standardizzazzjoni maqbul bejn is-CEN u s-CENELEC u l-Kummissjoni u mehmuża mat-talba BC/CEN/46-92 – BC/CLC/05-92. Is-CEN u s-CENELEC intalbu wkoll jirrevedu l-istandards eżistenti bl-għan li jallinjawhom mar-rekwiżiti essenzjali tas-saħħa u tas-sikurezza tad-Direttiva 94/9/KE.
                  
               
                     (4)
                  
                  
                     Abbażi tat-talba BC/CEN/46-92 – BC/CLC/05-92, is-CEN l-istandard armonizzat EN 13852–3:2021 fuq krejnijiet ħfief lil hinn mill-kosta ġiet abbozzata.
                  
               
                     (5)
                  
                  
                     Il-Kummissjoni flimkien mas-CEN ivvalutat jekk l-istandard EN 13852-3:2021 imfassal mis-CEN huwiex konformi mat-talba BC/CEN/46-92 – BC/CLC/05-92.
                  
               
                     (6)
                  
                  
                     Jeħtieġ li jiġi ċċarat liema verżjonijiet tal-istandards imsemmija fil-klawżola 2 “Referenzi normattivi” tal-istandard EN 13852-3:2021 għandhom jiġu applikati għall-finijiet tal-preżunzjoni ta’ konformità.
                  
               
                     (7)
                  
                  
                     Fil-kolonna “Rimarki/Noti” tat-Tabella ZB.1 f’l-standard EN 13852–3: 2021 għall-finijiet tad-Deċiżjoni ta’ Implimentazzjoni (UE) 2019/1202 jenħtieġ li tiġi eskluża mill-pubblikazzjoni minħabba inkonsistenza ta’ dik il-kolonna mar-rekwiżiti tal-korp normattiv ewlieni tal-istandard u minħabba l-inċertezza legali li tiriżulta mill-interpretazzjoni tal-effett legali tal-preżunzjoni ta’ konformità inkluża fit-titolu ta’ din il-kolonna.
                  
               
                     (8)
                  
                  
                     L-istandard EN 13852-3:2021 jissodisfa r-rekwiżiti li għandu l-għan li jkopri u li huma stabbiliti fl-Anness II tad-Direttiva 2014/34/UE. Għalhekk jixraq li tiġi ppubblikata r-referenza ta’ dak l-istandard f’Il-Ġurnal Uffiċjali tal-Unjoni Ewropea mingħajr restrizzjoni.
                  
               
                     (9)
                  
                  
                     L-Anness I tad-Deċiżjoni ta’ Implimentazzjoni tal-Kummissjoni (UE) 2019/1202 (4) jelenka r-referenzi tal-istandards armonizzati abbozzati b’appoġġ għad-Direttiva 2014/34/UE. Ir-referenza tal-istandard armonizzat EN 13852–3:2021 jenħtieġ li tiġi inkluża f’dak l-Anness.
                  
               
                     (10)
                  
                  
                     Għalhekk, jenħtieġ li d-Deċiżjoni ta’ Implimentazzjoni (UE) 2019/1202 tiġi emendata skont dan.
                  
               
                     (11)
                  
                  
                     Il-konformità ma’ standard armonizzat tikkonferixxi preżunzjoni ta’ konformità mar-rekwiżiti essenzjali korrispondenti stabbiliti fil-leġiżlazzjoni tal-Unjoni dwar l-armonizzazzjoni mid-data tal-pubblikazzjoni tar-referenza ta’ tali standard f’Il-Ġurnal Uffiċjali tal-Unjoni Ewropea. Għalhekk, jenħtieġ li din id-Deċiżjoni tidħol fis-seħħ fil-jum tal-pubblikazzjoni tagħha,
                  
               ADOTTAT DIN ID-DEĊIŻJONI:
         
            Artikolu 1
            L-Anness I tad-Deċiżjoni ta’ Implimentazzjoni (UE) 2019/1202 huwa emendat skont l-Anness ta’ din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-25 ta’ Awwissu 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 316, 14.11.2012, p. 12
         
         
            (2)  Id-Direttiva 2014/34/UE tal-Parlament Ewropew u tal-Kunsill tas-26 ta’ Frar 2014 dwar l-armonizzazzjoni tal-liġijiet tal-Istati Membri relattivament għal tagħmir u sistemi ta’ protezzjoni maħsuba għall-użu f’atmosferi potenzjalment esplożivi (ĠU L 96, 29.3.2014, p. 309).
         
            (3)  Id-Direttiva 94/9/KE tal-Parlament Ewropew u tal-Kunsill tat-23 ta’ Marzu 1994 dwar l-approssimazzjoni tal-liġijiet tal-Istati Membri li jikkonċernaw it-tagħmir u sistemi ta’ protezzjoni maħsuba għall-użu f’atmosferi potenzjalment esplussivi (ĠU L 100, 19.4.1994, p. 1).
         
            (4)  Id-Deċiżjoni ta’ Implimentazzjoni tal-Kummissjoni (UE) 2019/1202 tat-12 ta’ Lulju 2019 dwar l-istandards armonizzati għal tagħmir u sistemi ta’ protezzjoni maħsuba għall-użu f’atmosferi potenzjalment esplużivi mfassla b’sostenn għad-Direttiva 2014/34/UE tal-Parlament Ewropew u tal-Kunsill (ĠU L 189, 15.7.2019, p. 71).
      
      
         
            ANNESS
            Fl-Anness I tad-Deċiżjoni ta’ Implimentazzjoni (UE) 2019/1202 tiżdied l-entrata li ġejja:
            
               
                           Nru
                        
                        
                           Referenza tal-istandard
                        
                     
                           “4.
                        
                        
                           EN 13852-3:2021
                           Krejnijiet li joperaw ’il barra mill-kosta — Parti 3: Krejnijiet ħfief li joperaw ’il barra mill-kosta”
                           Avviż1: Ir referenzi normattivi msemmija fil-klawżola 2 tal-istandard armonizzat EN IEC 60079–0: 2018 għandhom jinqraw bħala EN IEC 60079–0: 2018 ikkoreġut mill-EN IEC 60079-0:2018/AC:2020-02
                           Avviż2: Ir referenzi normattivi msemmija fil-klawżola 2 tal-istandard armonizzat EN ISO 80079-36:2016 għandhom jinqraw bħala ‘EN ISO 80079-36:2016 ikkoreġut mill-EN ISO 80079-36:2016/AC:2019
                           Restrizzjoni: din il-pubblikazzjoni ma tkoprix il-partijiet li ġejjin tal-istandard:
                           il-kolonna “Kummenti/Noti” tat-Tabella ZB.1.”